open-index/open-wikipedia-markdown huggingface dataset:
Nacistinis pasveikinimas

**Nacistinis pasveikinimas** – Vokietijos nacionalsocialistų partijos naudotas gestas, kuriuo būdavo pagerbiamas fiureris Adolfas Hitleris. Tai tiesiai ištiesta ir kiek į viršų pakelta dešinė ranka. Paprastai šitokį pasveikinimą lydėjo šūksniai *Heil Hitler!* („Šlovė Hitleriui!“), *Heil, mein Führer!* („Šlovė, mano fiureri!“) arba *Sieg Heil!* („Šventa pergalė!“). Tokį pasveikinimą kaip privalomą XX a. 4-ajame įvedė Vokietijoje absoliučią valdžią įgijusi nacionalsocialistų partija. Nacistinis pasveikinimas buvo privalomas civiliams, o karinis personalas paprastai sveikindavosi karišku pasveikinimu (ranka prie smilkinio).

## Istorija

Nacistinį pasveikinimą nacionalsocialistai sukūrė remdamiesi romėnišku pasveikinimu. Tiesa, toks sveikinimas nėra vaizduojamas jokiame antikiniame meno kūrinyje, taip pat nėra aprašytas. Jo šaltinis – prancūzų dailininko Žako Lui Davido paveikslas „Horacijų priesaika“ (1784 m.). Vėliau XIX–XX a. pr. šitoks pasveikinimo būdas pradėtas vaizduoti kituose, su senovės Roma susijusiuose kūriniuose. 1919 m. pasveikinimą aukštyn ištiesus ranką kaip atgaivintą romėnišką paprotį perėmė Italijos fašistų partija. 1923 m. tokiu būdu kai kurie Vokietijos nacionalsocialistų partijos nariai ėmė sveikinti Hitlerį, kuris atsakydavo panašiu gestu (aukštyn ištiesta, bet per alkūnę sulenkta ranka ir aukštyn atverstu delnu). 1926 m. partija įvedė tokį pasveikinimo būdą kaip privalomą. 1933 m. toks pasveikinimas tapo privalomas visiems Trečiojo Reicho gyventojams, tokio gesto nerodymas grėsė įkalinimu koncentracijos stovykloje. Tokį pasveikinimą buvo privalu duoti per viešas procesijas, skambant valstybiniam himnui, tačiau netrukus jis įsigalėjo kaip kasdienis gestas, įvestas vaikams prieš pamokas.

Labai panašų gestą turėję amerikiečiai (vad. Belamio pasveikinimas) jį atšaukė 1942 m. dėl panašumo su nacistiniu pasveikinimu.

Po Antrojo pasaulinio karo gestas dešine ištiesta pakelta ranka galutinai sutapatintas su nacizmu ir daugelyje šalių uždraustas viešai demonstruoti.


Bundesarchiv Bild 146-1983-056-13, Kinderlandverschickung, Flaggenappell im KLV-Lager.jpg|Pasveikinimas keliant Trečiojo Reicho vėliavą
Vidkun Quisling og Josef Terboven m.fl. (8619127588).jpg|Norvegijoje pasitinkami Vokietijos vadai
Bundesarchiv_Bild_183-B02092,_Hanna_Reitsch_Recolored.jpg|Nacistinį pasveikinimą duoda pilotė Hana Reič
Nazis Sieg Heil.jpg|Neonacių naudojamas gestas


## Šaltiniai
Laikysena (psichologija)

**Laikysena** dažniausiai suprantama kaip individuali, įprastinė individo kūno poza (stovint, sėdint, judant). Šia sąvoka taip pat apibrėžiamas vienas iš svarbių informacijos šaltinių nežodinio bendravimo srityje, nes kūno poza yra gera vaizdinė priemonė, papildanti žodinę informaciją.

Psichologų studijos įrodo kūno laikysenos įtaką emocijoms. Šie ieškojimai matyti Čarlzo Darvino atliktuose žmonių ir gyvūnų emocijų ir judėjimo tyrimuose. Šiuo metu daugelis tyrimų parodė, kad tam tikri kūno judesių modeliai rodo konkrečias emocijas. Tyrėjai ištyrė gestų kalbą ir nustatė, kad net ne gestų kalbos vartotojai emocijas gali nustatyti vien iš rankų judesių. Kitas pavyzdys yra tai, kad pykčiui būdingas viso kūno judesys į priekį. Šios srities tyrimų pagrindinės teorijos yra savęs įteisinimo, arba suvokimo, teorija (dalyvio laikysena daro didelę įtaką jo emocijų įsivertinimui) ir įkūnytų emocijų teorija (psichinius pokyčius gali vaizduoti kūno būsenos).

## Teikiama informacija

Individo laikysena yra viena iš komunikacijos priemonių kartu su veido išraiška, proksimika, gestais ir kūno judesiais. Laikysena turi įtakos susidaryti pirmajam įspūdžiui. Pavyzdžiui, susikūprinęs asmuo atrodys pervargęs, nekeliantis pasitikėjimo. Jei demonstruojama taisyklinga laikysena, asmuo atrodo pasiruošęs imtis darbo, nori užmegzti pokalbį, bendrauti. Laikysena perteikia informaciją apie:
* tarpasmeninius santykius,
* asmenybės bruožus, tokius kaip pasitikėjimas savimi, nuolankumas ir atvirumas,
* socialinę padėtį,
* dabartinę emocinę būseną,
* temperamento charakteristiką pagal Hipokrato, Krečmerio ir Šeldono teorijas.

## Šaltiniai

## Nuorodos

* Pasitikėjimą kelianti kūno kalba: kaip atrodyti patikimiems ir pasitikintiems
Vaclovas Pelikanas

**Vaclovas Pelikanas** (, 1790 m. Slanimas, Abiejų Tautų Respublika – 1873 m. Pelikanų (Pelekų) dvaras, Zarasų apskritis, Kauno gubernija, Rusijos imperija) – gydytojas chirurgas, Vilniaus imperatoriškojo universiteto profesorius, 1824–1832 m. – rektorius.

## Biografija

Baigęs gimnaziją, 1807 m. Vilniaus universitete studijavo matematiką ir fiziką. 1809–1813 m. Sankt Peterburge studijavo chirurgiją. Baigęs dirbo adjunktu Vilniaus universiteto Chirurgijos katedroje, 1816 m. apgynė disertaciją „Dissertatio medico chirurgica inauguralis de aneurysmate“, vėliau tapo profesoriumi. Nuo 1817 m. Vilniaus universitete dėstė chirurgijos, 1820–1824 m. – anatomijos kursą. 1824–1832 m. ėjo universiteto rektoriaus pareigas. Vadovavo Jozefo Franko įkurtai Vilniaus chirurgijos klinikai. Buvo kelių Vilniaus universiteto mokslininkų, mokslo daktarų vaikų krikšto tėvas.

## Šaltiniai
Jurica Kovačić

**Jurica Kovačičius** (*Jurica Kovačić  *; g. 1994 m. kovo 30 d.) – Kroatijos futbolininkas, saugas.

## Karjera
2009–2010 m. futbolo paslapčių mokėsi su NK Radnik jaunimu. O vėliau perėjo į HNK Gorica klubą. 2011–2012 m. žaidė šio klubo U–17 komandoje. 2012–2013 m. sezone U–19.

### HNK Gorica
HNK Gorica pagrindinėje komandoje neįsitvirtino.

### Kroatijos žemesnieji divizionai
Atstovavo žemesniųjų divizionų NK Kurilovec, NK Maksimir, NK Kustošija ekipoms.

### FK Atlantas
2019 m. vasarą atvyko į Lietuvą ir atstovavo Klaipėdos „Atlantui“. 

Debiutavo 2019 m. rugsėjo 4 d. rungtynėse prieš FK Žalgiris. Šiose rungtynėse 13 min. Darvydas Šernas pelnė įvartį ir klaipėdiečiai pirmavo 1:0, tačiau persvaros išlaikyti nepavyko ir vilniečiai nugalėjo rezultatu 3:1.

2019 m. spalio 30 d. rungtynėse prieš FK Sūduva žaidė visas rungtynes, o klaipdėdiečiai pralaimėjo triuškinamu rezultatu 1:9.

2019 m. A lygoje sužaidė 12 rungtynių. Per tą laiką uždirbo geltoną kortelę.

Dar dvejas rungtynes sužaidė Antroje lygoje žaisdamas Atlantas B sudėtyje.

### Kroatijos žemesnieji divizionai
Vėliau grįžo į gimtinę ir žaidė žemesniųjų divizionų ekipose: NK Vinogradar, NK Mladost Petrinja, NK Zagorec, NK Dugo Selo.

## Išnašos

## Nuorodos
* lietuvosfutbolas.lt
*
Andrijus Jakovlevas

**Andrijus Jakovlevas** (; g. 1987 m. lapkričio 21 d.) – buvęs Ukrainos futbolininkas, saugas. Žaidė Lietuvoje ir atstovavo FK Palanga.

## Karjera
Žaidėjas atstovavo įvairiems klubams. 2014 m. žaidė UEFA Čempionų lygos grupių etape, kuomet gynė Borisovo „BATE“ garbę.

Nuo 2019 m. buvo Jerevano „Aratat“ komandos narys, o 2019 m. vasarą tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1. 2019 m. rugpjūčio 28 d. LFF taurės ketvirtfinalio rungtynėse prieš FC Džiugas pasižymėjo įvarčiu ir taip prisidėjo prie komandos patekimo į pusfinalį.

2020 m. persikėlė į Moldovą.

## Išnašos

## Nuorodos

* FLASHSCORE
Matvejus Guiganovas

**Matvejus Guiganovas** (; g. 1994 m. liepos 28 d.) – Ukrainos–Rusijos futbolininkas, gynėjas. Buvęs FK Palanga narys.

## Karjera
Žaidėjas kilęs iš Krymo pusiasalio. Gimtinėje žaidė futbolą. Po Rusijos intervencijos į Krymą, buvo išvykęs į Mordoviją. Kurį laiką atstovavo Saransko „Mordovijai“.

2019 m. pirmoje pusėje buvo Jerevano „Ararat“ komandos narys. Armėnijos Premjer lygoje sužaidė 13 rungtynių.

2019 m. vasarą tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

## Išnašos

## Nuorodos
* Soccerway
* flashscore
Vladislavas Kuzminas

**Vladislavas Kuzminas** (; g. 1996 m. sausio 20 d.) – Latvijos futbolininkas, žaidžiantis saugo pozicijoje. FK Palanga narys.

## Karjera
2016 m. žaidė SC Babite klube, Pirmoje Latvijos lygoje.

Latvis Lietuvoje yra žaidęs Tauragės „Tauro“ ekipoje 2017 m. Pirmos lygos sezone. 

2019 m. pirmoje pusėje žaidė „New Project“ komandoje, kuri debiutavo Latvijos Pirmoje lygoje (2019 m.).

2019 m. vasarą tapo FK Palanga nariu. Debiutavo 2019 m. rugpjūčio 12 d. XIX (19) turo rungtynėse prieš FK Panevėžys, kurios baigėsi palangiškių pralaimėjimu rezultatu 1:3.

2020 m. atstovavo FC Lokomotivs Daugavpils, kurie žaidė Pirmoje lygoje.

2021 m. atstovavo FC Noah Jūrmala, bet vėliau šis klubas buvo pašalintas iš Virsliga.

## Išnašos

## Nuorodos
* flashscore
* lietuvosfutbolas.lt
Andrew Lebre

**Endriu Lebre** (; g. 1997 m. kovo 12 d.) – Kanados futbolininkas, saugas. 

Sportininkas turi ir Portugalijos pilietybę. Buvęs FK Palanga narys.

## Karjera
Gynėjas Endriu Lebre į Lietuvą atvyko iš Kanados. Futbolininkas yra žaidęs Kanados U-20 rinktinėje.

Iki persikėlimo į Lietuvą Lebre žaidė Portugalijoje, Ispanijoje bei Kipre.

2019 m. vasarą tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

## Šaltiniai

## Nuorodos
* FLASHSCORE
* Transfermarkt
* alyga.lt svetainė
Josip Jurjević

**Josipas Jurjevičius** (g. 1994 m. sausio 10 d.) – Kroatijos futbolininkas, žaidžiantis gynėjo bei saugo pozicijoje. FK Palanga narys.

## Karjera
Atraminio saugo ir gynėjo pozicijoje galintis žaisti kroatas visą savo karjerą iki šiol leido gimtinėje. 

Į Lietuvą kroatas atvyko iš NK Zadaro ekipos, rungtyniaujančios 2-ojoje Kroatijos lygoje.

2019 m. vasarą tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

Vėlesniais metais rungtyniavo Kroatijoje. Atstovavo NK HV Posedarje ().

## Rinktinė
Kitados atstovavo Kroatijos U-19 futbolo rinktinei.

## Išnašos

## Nuorodos
* Soccerway 
* flashscore
* Transfermarkt
Andrejs Kiriļins

**Andrejus Kirilinas** (; g. 1995 m. lapkričio 3 d.) – Latvijos futbolininkas, žaidžiantis gynėjo arba saugo pozicijoje. Buvęs FK Palanga narys.

## Karjera
Kitados rungtyniavo Tauragės „Taure“, bei liūdnai pagarsėjusiame SC Babīte klube.

2019 m. vasarą tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1. 28 turo rungtynėse prieš Klaipėdos „Atlantą“ pelnė įvartį. Palangiškiai minimaliu skirtumu 1:0 nugalėjo varžovus ir iškovojo tris taškus.

2023 m. perėjo į FS Jelgava. 

## Išnašos

## Nuorodos
* Soccerway
* flashscore
* Transfermarket
* lietuvosfutbolas.lt
Sam Shaban

**Semas Šabanas** (; g. 1995 m. lapkričio 4 d.) – Jungtinės karalystės pilietybę turintis  futbolininkas, žaidžiantis puolėjo pozicijoje. Šiuo metu yra FK Palanga narys.

## Karjera
Iki 2017 m. atstovavo FC Farnborough.

Atvyko į Lietuvą 2017 m. ir atstovavo Alytaus DFK Dainava. Buvo vienas iš rezultatyviausių Pirmos lygos žaidėjų. Žaidė tik pirmoje sezono pusėje, bet per 12 Pirmos lygos rungtynių pelnė net trylika įvarčių. Vienerias rungtynes sužaidė ir LFF taurės turnyre.

Žaidė Kipro Asijo „Ethinikos“ klube.

2019 m. vasarą tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

## Šaltiniai

## Nuorodos
* Soccerway 
* flashscore
* lietuvosfutbolas.lt
* transfermarkt
Giorgi Diakvnišvili

**Giorgis Diakvnišvilis** (g. 1987 m. lapkričio 21 d.) – Gruzijos futbolininkas, žaidžiantis saugo pozicijoje. Buvęs FK Palanga narys.

## Karjera
Žaidėjas atstovavo įvairiems klubams Latvijoje. Giorgi rungtyniavo Latvijoje, kur vilkėjo tokių komandų kaip „Jelgava“ ir „RFS“ marškinėlius. Taip tap atstovavao jau išnykusius klubus (FC Jūrmala, bei daugava

2019 m. sezoną pradėjo New Project ekipoje (Latvijos Pirma lyga).

2019 m. vasarą tapo FK Palanga nariu. Debiutavo rungtynėse prieš FK Riteriai.

## Išnašos

## Nuorodos
* FLASHSCORE
* alyga.lt (archyvuota)
* lietuvosfutbolas.lt
* Transfermarkt
Isimudas

**Isimudas** (, ) – antraeilė dievybė šumerų mitologijoje, dievo Enkio pasiuntinys.

Senovės Mesopotamijos mene ši dievybė yra lengvai atpažįstama, nes visuomet vaizduojama su dviem veidais, žvelgiančiais į priešingas puses. Šiuo aspektu Isimudas panašus į romėnų dievą Janą.

Isimudas minimas Inanos ir Enkio legendoje. Būtent jis sutinka deivę Inaną, šiai atvykus į į E-Abzu šventyklą Eridu mieste. Be to, Isimudas praneša Enkiui, kad buvo pavogti *[[Me (mitologija)|me]]* (taisyklės ir nurodymai, dievų nustatyti kiekvienam sukurtam kūnui arba reiškiniui; dieviškoji esmė ir galia, kuri būdinga visoms būtybėms). Šiame mite atlieka ir pasiuntinio vaidmenį – praneša Inanai, kad ši grąžintų *me* Enkiui, antraip sulauksianti atsako. Isimudo vaidmuo panašus į deivės Ninšubur, kuri buvo Inanos *sukkal* (pasiuntinė, dešinioji ranka). Enkio ir Ninhursag mite Isimudas – Enkio pasiuntinys.

## Šaltiniai
Jungtinių Amerikos Valstijų moterų tinklinio rinktinė

**Jungtinių Amerikos Valstijų moterų tinklinio rinktinė** – komanda, atstovaujanti JAV tarptautinėse moterų varžybose.

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Kinijos moterų tinklinio rinktinė

**Kinijos LR moterų tinklinio rinktinė** – komanda, atstovaujanti Kinijai tarptautinėse moterų varžybose. Rinktinės sudėtį ir veiklą koordinuoja Kinijos tinklinio asociacija.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Natha

**Natha** ( „viešpats, valdovas“) – šaiviškos jogos dvasinė tradicija (sampradaja), turinti sinkretinių bruožų (apima šaivistines, budistines, jogos, advaita vedantos idėjas). Nathos tradicija IX–XII a. klostėsi Šiaurės Indijoje, Nepale. Jos pradininkais laikomi 9 nathai, iš jų svarbiausi Matsjendranathas (laikomas pirmuoju mokytoju – adigurumi), Gorakhnathas (vienas hatha jogos pagrindėjų), Džalandharas, Kanhapa, Kaurangis. Aukščiausiuoju mokytoju laikomas pats Šiva. Tradiciškai laikoma, kad nathos tradicija turi 12 srovių (panthų). Jos susiklostė jungiantis skirtingus mokytojus sekusių mokinių srovėms. Tačiau praktiškai gyvuoja daug nathų srovių, susibūrusių aplink skirtingus mokytojus. Nathų vienuolynų (mathų) daugiausia yra Vakarų Bengalijoje, Utarakhande, Utar Pradeše, Karnatakoje, Radžasthane. 2008 m. būta ~10 000 nathų (daugiausia vyrų), gyvenančių ~500 vienuolynų. Dar daugiau nathų užsiima praktikomis gyvendami pasaulietinį gyvenimą.

Nathai nepripažįsta kastų, jų tikslas – išsivadavimas tebegyvenant (džyvanmukti), pasiekiamas kūno transsubstanciaciniu ištobulinimu (kaja sadhana). Ši dvasinė praktika netobulą (apakva) kūną perkeičia į tobulą (pakva). Natha turėjo įtakos kundalinės (nesąmoningos subtiliosios energijos) pažinimo metodų raidai, sahadžijos (tantrizmo kryptis) judėjimui, Indijos alchemijai (rasajana).

Nathai vilki skurdžiais rūbais (dažnai tik dhočiu), tepasi kūną pelenais, nešioja dredus, ant kaklo virvelės pasikabinę ragą su rudrakšos kabučiu, kartais nešioja auskarus. Nathai tantrikai rūko kanapes.

## Šaltiniai
Šeolas

**Šeolas** ( *Šəʾōl*) – Tanache minima tamsybių vieta, mirusiųjų pasaulis ir požemis, į kurį patenkantys visi mirusieji – tiek teisieji, tiek neteisieji. Tai tylos ir tamsos vieta, atskirta nuo gyvųjų pasaulio ir Dievo. Šeolas dar įvardijamas žeme arba požemio pasauliu, kapu, dulkėmis, avadonu (prapultimi), tyla, Belialo srautais, duobe ar duobės gelmėmis, tamsos karalyste. Šeolo įvaizdyje jaučiama gretimų kraštų mitologijos įtaka.

Šeolo gyventojai yra šešėliai (*rephaim*), bejėgės esybės, netekusios asmenybės bruožų. Visgi buvo tikima, kad tam tikromis aplinkybėmis gyvieji gali su jomis susisiekti. Karaliaus Sauliaus prašymu kerėtoja iš Endoro iškvietusi pranašo Samuelio šešėlį, tačiau tokia praktika buvo uždrausta (Pakartoto Įstatymo 18,10). 

Nors Tanache Šeolas suprantamas kaip nuolatinė mirusiųjų buveinė, Antrosios Jeruzalės šventyklos laikotarpiu (500 m. pr. m. e. – 70 m. e. m.) ėmė rastis įvairesnių sampratų. Kai kuriuose tekstuose Šeolas laikomas tiek teisiųjų, tiek neteisiųjų buveine, padalinta į atitinkamas dalis. Kituose tekstuose laikoma, kad tai tik bausmės vieta nedoriems mirusiesiems. Talmude, veikiant graikų ir persų tradicijoms, prilyginamas Gihenomai – vietai, kurioje baudžiami nusidėjėliai. Apie 200 m. pr. m. e. Aleksandrijoje išvertus Tanachą į graikų kalbą (Septuaginta), žodis *Šeolas* buvo išverstas kaip *hades* (Hadas – požemio pasaulio karalystė ir ją valdantis dievas graikų mitologijoje). Esama nemažai bendrybių tarp Šeolo įvaizdžio Tanache ir Hado, aprašyto Homero kūriniuose.

## Šaltiniai
Marius Paukštė

**Marius Paukštė** (g. 1994 m. gruodžio 15 d.) – Lietuvos vartininkas. Pirmasis treneris Almantas Bražėnas. Jo brolis Lukas Paukštė taip pat futbolininkas, irgi vartininkas.

## Karjera
### FK Utenis
Nuo 2015 m. atstovavo U. Uteniui. Pagrindinėje komandoje pasirodė vieneriose rungtynėse (2017 m.).

Dažniausiai žaidė B komadoje. Klubui pasitraukus iš A lygos, žaidė Pirmoje lygoje (2018 m.).

### SFL
2019 m. pradžioje žaidė Sekmadienio futbolo lygoje ir gynė 	El Dorado-Kruša vartus.

### FK Palanga
2019 m. sezone atstovavo palangos klubui. Rungtyniavo antroje sezono pusėje. A lygoje pasirodė šešis kartus. Per tą laiką prasileido 19 įvarčių į ginamus vartus.

### FC Džiugas
2020 m. vasario 21 d. Telšių „Džiugas“ paskelbė, kad žaidėjas tapo klubo nariu.

2021 m. liepos 23 d. rungtynėse prieš FK Riteriai, varžovų vartus gynė jo brolis Lukas Paukštė. Šiose rungtynėse rezultatu 3:2 nugalėjo „riterių“ ekipa.

Pratęsta sutartis ir 2022 m. sezonui.

2022 m. rugpjūčio 12 d. Kaune įvykusiose rungtynėse FC Hegelmann	rezultatu 5:0 sutriuškino „Džiugo“ klubą. Vartininkas prasileido penkis įvarčius.

2022 m. rugsėjo 7 d. rungtynėse prieš „Kauno Žalgirio“ klubą. Kauniečiai nugalėjo žemaičius rezultatu 5:1. Šiose rungtynėse vartininkas prasileido penkis įvarčius per rungtynes.

2023 m. sausio 6 d. tapo žinoma, kad žaidėjas ir toliau atstovaus „Džiugo“ klubui. 2024 m. sausį sutartis buvo pratęsta.
Traumuotas.

2024 m. gruodžio 23 d. tapo žinoma, kad futbolininkas lieka klube.

2026 m. sausio 7 d. tapo žinoma, kad futbolininkas lieka klube.

## Statistika
; A lygos statistika

Spalvų reikšmės: 
: Rungtyniavo A lygoje;
: Varžėsi Pirmoje lygoje;

## Taip pat skaitykite
* Lukas Paukštė

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Smukučių senkapis

**Smukučių senkapis** – Jurbarko miesto teritorijoje, Smukučiuose esančios neveikiančios kapinės. Senkapis yra apie 1,5 km į šiaurę nuo kelio , prie senojo kelio Smukučiai – Tauragė, vad. Gaurkeliu, vadinamojo Pušynaičio pakraštyje. Įrengtas nedidelėje aukštumėlėje, kapų žymių nėra. Nuo 1890 m. senkapyje stovėjo kryžius, kuris 1989 m. atstatytas Juozo Bikulčiaus rūpinimusi (aut. Vaclovas Dubikaltis).


## Galerija

Smukučiai kryžius.jpg|Smukučių senkapio kryžius 2019 m. rudenį
Smukučiai senkapis.jpg|Smukučių senkapio žymuo
Smukuciu senkapis.jpg|Smukučių senkapis 2019 m. vasarą


## Šaltiniai

* 1972 m. spalio 9-13 d. d. archeologinės žvalgomosios ekspedicijos po Jurbarko rajoną ataskaita. 32. Smukučių k. (p. 14) *lad.lt*
Lamaštu

**Lamaštu** arba **Dimė** (, ) – demonė Mesopotamijos mitologijoje, dangaus dievo Anu dukra. Laikyta baisiausia iš visų demonių. Turėjusi septynis vardus, užkeikimuose neretai įvardijama „septyniomis raganomis“.

Buvo tikima, kad ji sukelianti persileidimus, užmušanti kūdikius ir vaikus, sukelianti įvairias ligas bei negalavimus, košmarus, sukaustanti raumenis, gerianti žmonių kraują bei valganti jų mėsą. Taip pat manyta, kad Lamaštu užteršianti upes ir upelius, priverčianti nudžiūti medžių lapus.

Manyta, kad Lamaštu, kitaip nei daugelis kitų demoniškųjų būtybių Mesopotamijos mitologijoje, piktavališkai besielgianti savo valia, o ne vykdydama dievų nurodymus. Be to, drauge su Lamaštu vardu buvo rašomas ir dantiraščio determinatyvas, žymintis dievybę. Iš to sprendžiama, kad Lamaštu buvusi deivė ar pusdeivė.

Senovės Mesopotamijos amuletuose vaizduojama kaip moteris plaukuotu kūnu su liūto ar paukščio galva, klūpanti ant asilo, su plėšriojo paukščio pėdomis (kaip demono Anzu). IX–VII a. pr. m. e. ikonografijoje vaizduojama stačiomis (greičiausiai asilo) ausimis. Kiekvienoje rankoje laiko po dvigalvę gyvatę. Dešiniąja krūtimi žindo šunį, kairiąja – kiaulę (arba kitą šunį).

Siekiant apsaugoti nuo Lamaštu piktos valios gimdyves ir kūdikius, buvo šaukiamasi demono Pazuzu, dažniausiai pasitelkiant amuletus su jo atvaizdu, taip pat metalo ar akmens lenteles, kuriose vaizduojama, kaip Pazuzu priverčia grįžti Lamaštu į požemio pasaulį. Nors buvo tikima, kad Pazuzu sukeliantis badą ir sausrą, kai kada jo buvo šaukiamasi, norint apsisaugoti nuo blogio, ypač nuo demonės Lamaštu – jo aršios priešininkės.

## Šaltiniai
Nungalė

**Nungalė** arba **Manungalė** () – požemio pasaulio dievybė Mesopotamijos mitologijoje, Ereškigalės duktė. Vyras – Enlilio sūnus Birtumas. Ilgainiui sutapatinta su deive Nintinuga.

Garbinta III tūkst. pr. m. e. pabaigoje ir II tūkst. pr. m. e. pradžioje įvairiuose senovės Mesopotamijos miestuose, buvo viena iš vietinio Lagašo panteono dievybių. Labiausiai Nungalė buvo siejama su Enlilio *[[E-kur]]* šventykla, buvusia Nipūro mieste, tituluota jos karaliene.

Išlikę Senosios Babilonijos karalystės laikotarpiu datuojamų šiai deivei skirtų himnų bei maldų; juose Nungalė atsiskleidžia kaip chtoninė dievybė (minima, kad „persekiojanti nedorėlius“), tačiau, anot istorikės Gwendolyn Leick, galima įžvelgti ir Deivės Motinos bruožų. Aptiktas šią deivę šlovinantis himnas, spėjama, parašytas žmogaus, apkaltinto sunkiu nusikaltimu ir siekiančio, kad jam būtų parodytas atlaidumas. Išliko daugiau nei 50 šio himno kopijų.

Šios deivės epitetai – *agrig zi.<sup>d</sup>en.lil.la* („tikroji Enlilio palydovė“), *ša sibitte ša massarte ša habalata* („įkalinimo, virvių deivė“).

## Šaltiniai
Vanapaganas

**Vanapaganas** () – milžinas estų mitologijoje. Pasak padavimų, pasižymėjęs didele jėga, tačiau menku protu. Dėl jo veiklos atsirasdavusios įvairios reljefo formos. Buvo kitų dviejų milžinų – Kalevipoego ir Didžiojo Tilio – priešininkas. Bėgdamas nuo pastarojo, kaip pasakojama Saremos salos padavime, paskendęs jūroje.

Estijoje įsigalint krikščionybei, Vanapaganas įgavo kai kurių velnio bruožų. Jam priskiriama priešiška veikla sakralių krikščionybės vietų atžvilgiu (akmenų mėtymas ant bažnyčių), jis negalįs pakęsti krikščioniškų giesmių (pasprunka jas ėmus giedoti krikštynose). Pasakojama, kad mėgdavęs lankytis smuklėse, užsukdavęs į kalves. Manyta, kad gyvenąs olose, jos buvo pramintos pragaro duobėmis.

## Šaltiniai
UEFA moterų čempionų lyga 2019–2020 m.

**2019–2020 m. UEFA moterų čempionų lyga** – kasmetininis futbolo turnyras, kuriame varžosi geriausios moterų futbolo komandos iš visos Europos.

Finalo rungtynės vyks Viola Park stadione (kitaip Generali Arena), kuri yra Vienoje, Austrijos sostinėje.

## Turnyro reglamentas
* Prasideda kvalifikacinėmis kovomis. Yra 10 grupių, kiekvienoje po 4 komandas.
* Grupių nugalėtojai iš karto patenka į tolimesnį etapą. Antrosios komandos grupėje taip pat turi galimybę patekti į šešioliktfinalį.
* Šešioliktfinalyje jėgas išmėgina 32 geriausios komandos.
* Aštuntfinalyje kaunasi šešiolika geriausiųjų ekipų.
* Ketvirtfinalyje susitinka aštuonios komandos.
* Pusfinalyje lieka keturios.
* Finale dvi stipriausios ekipos kovoja dėl čempionių titulo.

## Kvalifikacinės kovos
### [[FC Gintra]] rezultatai
* FC Gintra pateko į 10 kvalifikacinę grupę.
* Be Lietuvos čempionių šioje grupėje buvo Wexford Youths iš Airijos, Vllaznia Shkodër iš Albanijos ir Birkirkara iš Maltos.
* Rungtynės vyko Alytuje, Alytaus miesto rekreacijos ir sporto centro stadione.
* Pirmose runtgynėse buvo įveiktos Maltos čempionės Birkirkara.
* Antrose nusileista Airijos čempionėms Wexford Youths.
* Trečiose ir lemiamose rungtynėse šiaulietes tenkino tik pergalė ir būtinai tam tikru įvarčių santykiu, bet su Vllaznia sužaista lygiosiomis 1-1.
* FC Gintra liko trečioje vietoje ir iš tolimesnės kovos iškrito.

#### Gintra vs. Birkirkara
----

-------

-----------------

#### Gintra vs. Wexford Youths
----

---------------

-----------------

#### Gintra vs. Vllaznia
----

---------------

-----------------

## 10 kvalifikacinės grupės turnyrinė padėtis
Šaltinis ():

## Finalo rungtynės
* 2019 m. lapkričio 8 d. burtų keliu buvo nustatyta „namų“ komanda.
* Į finalą pateko VfL Wolfsburg ir Lyon.
----

## Taip pat skaitykite
* Lietuvos futbolo varžybos 2019 m.
* UEFA Europos lyga 2019–2020 m.
* UEFA čempionų lyga 2019–2020 m.

## Šaltiniai

## Nuorodos
* Oficiali UEFA svetainė
* European league standings (anglų k.)
Birkirkara FC (moterys)

**moterų Birkirkara Football Club**, o trumpai žinomos kaip **Birkirakara** – Maltos futbolo klubas iš Birkirkaros. 

Šis straipsnis apie **„Birkirkaros“ klubo moterų ekipą**, rungtyniavusią moterų Premier Liga (kitaip *BOV Women's League*).

## Istorija

Klubas įkurtas 1950 m. Vyrų komanda dalyvauja aukščiausioje šalies lygoje. Moterų komanda nuolatos kovoja dėl aukščiausių vietų ir trofėjų Maltoje.

## UEFA moterų čempionų lyga
2019–20 m. UEFA moterų Čempionų lygos kvalifikacinėse rungtynėse, įvykusiose 2019 m. rugpjūčio 7 d., Birkirkara rungtyniavo prieš Lietuvos čempiones. FC Gintra minimaliu rezultatu 1–0 palaužė Maltos čempiones.

## Pasiekimai
* **Maltos čempionės (12):**
: 2006–2007, 2008–2009, 2009–2010, 2011–2012, 2012–2013, 2016–2017, 2017–2018, 2018–2019, 2020–2021, 2021–2022, 2022–2023, 2023–2024 m.
* **Maltos moterų futbolo taurė (15):**
: 1998–1999, 1999–2000, 2001–2002, 2002–2003, 2004–2005, 2006–2007, 2007–2008, 2008–2009, 2009–2010, 2010–2011, 2012–2013, 2013–2014, 2016–2017, 2017–2018, 2018–2019 m.

## Sezonai
; Pastarųjų metų sezonai

|}

## Sudėtis
Atnaujinta: 2024 m. vasario 5 d.


## Išnašos

## Nuorodos
* Oficiali svetainė 
* SOCCERWAY
* UEFA.com svetainė
* Globalsportsarchive
* Maltafootball.com
: moterų lyga
Adelbertas Nedzelskis

**Adelbertas Nedzelskis** (1933 m. rugsėjo 21 d. Rietave, Telšių apskrityje – 2025 m. rugsėjo 17 d.) – Lietuvos menotyrininkas, muziejininkas, dailininkas.

## Biografija
1958–1963 m. mokėsi Telšių taikomosios dailės technikumo Medžio skyriuje, 1965–1971 m. studijavo Vilniaus dailės institute menotyrą.

Adelberto Nedzelskio parodose eksponuojami medžio darbai, akvarelės, pastelės. Adelbertas Nedzelskis yra Vytauto K. Jonyno kūrinių ekspozicijos vienas iš įkūrėjų ir veiklos koordinatorius (iki 1997 m.).

Lietuvos dailininkų sąjungos narys, M. K. Čiurlionio draugijos Druskininkų skyriaus pirmininkas. Apdovanotas Didžiojo Lietuvos kunigaikščio Gedimino ordino 1-ojo laipsnio medaliu (1997 m.). Suteiktas Druskininkų garbės piliečio vardas (2003 m.).

## Šaltiniai
Pazuzu

**Pazuzu** (, *<sup>D</sup>pà.zu.zu*) – demoniškoji dievybė Mesopotamijos mitologijoje (asirų ir babiloniečių), vėjų demonų karalius. Tėvas – dievas Hanbis. Žinios apie Pazuzu siekia I tūkst. pr. m. e.

Viena vertus, paprastai buvo laikomas priešiška požemio pasaulio būtybe, kita vertus, kai kada žmonių atžvilgiu veikdavęs palankiai. Nors manyta, kad Pazuzu atsakingas už kenkėjus atnešančius vėjus (ypač vakarų), tačiau galintis ir nuo jų apsaugoti. Taip pat į jį buvo kreipiamasi, norint apsisaugoti nuo demonės Lamaštu – Pazuzu priešininkės. Tikėta, kad jis priverčiąs Lamaštu grįžti į požemio pasaulį, todėl nuo šios demonės apsisaugoti būdavo naudojami amuletai su Pazuzu atvaizdu (dažnai tik galva). Nėščios moterys amuletus kabindavosi ant kaklo. 

Vaizduotas su šunišku veidu, išsprogusiomis akimis, žvynuotu kūnu, plėšriojo paukščio pėdomis, varpa su gyvatės galva, dažniausiai sparnuotas.

Pazuzu I tūkst. pr. m. e. dažnai vaizduotas asirų mene. Aptikta nemažai šį demoną vaizduojančių bronzinių statulėlių ir apsauginių amuletų. Jie gaminti ir iš pigesnių medžiagų, pvz., terakotos, ir iš brangesnių, kaip antai steatito, jaspio.

## Šaltiniai
KFF Vllaznia Shkodër

**Vllaznia Shkodër moterų komanda** – Albanijos moterų futbolo komanda iš Škoderio. 

Moterų komanda dalyvauja Kategoria Femra pirmenybėse ().

## Istorija

Klubas įkurtas 1919 m. Vyrų komanda dalyvauja šalies futbolo čempionate.

Moterų komanda nuolatos kovoja dėl aukščiausių vietų ir trofėjų Albanijoje. 

2020–2021 m. tapo čempionėmis. (Aštuntą kartą komandos istorijoje).

## UEFA moterų čempionų lyga
2015–16 m. UEFA moterų čempionų lygos kvalifikacinėse rungtynėse FC Gintra nugalėjo varžoves 5–0.

2019 m. rugpjūčio 13 d. klubas žaidė su FC Gintra. Tai buvo 2019–20 m. UEFA moterų čempionų lygos kvalifikacinės rungtynės, kurios baigėsi lygiosiomis 1-1. Šis rezultatas reiškė, kad lietuvaitės galutinėje rikiuotėje liko trečioje pozicijoje ir iš tolimesnių kovų iškrito. 10 grupės nugalėtojomis tapo albanės, kurios pateko į kitą turnyro etapą.

## Pasiekimai
* **Albanijos čempionės (12):**
:2013–2014, 2014–2015, 2015–2016, 2016–2017, 2017–2018, 2018–2019, 2019–2020, 2020–2021, 2021–2022, 2022–2023, 2023–2024, 2024–2025 m.
* **Albanijos moterų futbolo taurė (8):**
:2013–2014, 2014–2015, 2015–2016, 2016–2017, 2017–2018, 2018–2019, 2019–2020, 2020–2021, 2021–2022 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
Atnaujinta: 2020 m. vasario 5 d.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Globalsportsarchive
Wexford (moterys)

**Wexford moterų komanda** – Airijos moterų futbolo komanda iš Veksfordo grafystės. Rungtyniavo Nacionalinėje moterų lygoje ().

## Istorija

Klubas įkurtas 2007 m. Vyrų komanda dalyvauja šalies futbolo pirmenybėse (antroje pakopoje).

### Wexford Youths WFC

Moterų komanda nuolatos kovoja dėl aukščiausių vietų ir trofėjų Airijoje. 2018 m. tapo čempionėmis. (Ketvirtą kartą komandos istorijoje).

**Wexford Youths** pakeitė pavadinimą ir tapo tiesiog **Wexford WFC**.

## UEFA moterų čempionų lyga
2015–16 m. UEFA moterų čempionų lygos kvalifikacinėse rungtynėse FC Gintra netikėtai pralaimėjo varžovėms 0–1.

Kitais metais FC Gintra nugalėjo varžoves 2–1. 

2019 m. rugpjūčio 10 d. klubas žaidė su FC Gintra. Tai buvo 2019–20 m. UEFA moterų čempionų lygos kvalifikacinės rungtynės, kuriose nugalėjo Airijos komanda rezultatu 2:1, nors FC Gintra pirmavo 1:0.

## Pasiekimai
;  **[[Women's National League]]:**
* **Airijos čempionės (4):** 2014–2015, 2015–2016, 2017, 2018 m.
;  **Airijos moterų futbolo taurė:**
* **Laimėtojos (3):** 2015, 2018, 2019 m.

;  **All-Island Cup:**
* **Laimėtojos (1):** 2025 m.

## Sezonai

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Jako (metai nežinomi);

## Išnašos

## Nuorodos
* Oficiali klubo svetatinė
* SOCCERWAY
* FLASHSCORE
* UEFA svetainėje
Liminas (Molėtų r., Dubingių sen.)

**Liminas** – ežeras Lietuvoje, Molėtų rajone, 5 km į šiaurę nuo Dubingių. Ežeras lanko formos, ilgis vakarų-šiaurės rytų- pietryčių kryptimi – 1,1 km, plotis – iki 0,25 km. Altitudė 155,7 m. Krantai daugiausia aukšti, tik vakarinis ir pietrytinis galai žemi ir pelkėti. Krantai apaugę medžiais ir krūmais. Iš vakarų prieina Grybiškių miškas, kitose pakrantėse plyti dirbami laukai ir pievos. Pietryčiuose išteka upelis link Kanapinio ežero (Žverno ežero intako Ž-1 baseinas, Žeimenos upės baseinas). Šalia įsikūręs Murališkių kaimas.

## Šaltiniai
Lobinis (Molėtų r.)

**Lobinis** arba **Labinis** – ežeras Lietuvoje, Molėtų rajone, 0,5 km į šiaurės rytus nuo Toliejų. Ežeras ovalo formos, ilgis iš šiaurės vakarų į pietryčius – 0,16 km, plotis – iki 0,1 km. Altitudė 136,2 m. Krantai žemi, plačiai užpelkėję, apaugę medžiais ir krūmais. Pietvakarinė ir šiaurrytinė pakrantės kalvotos. Ežerą supa Toliejų ir Užuožerio miškai. Rytuose įteka upeliukas iš Sirvydžio ežero, o šiaurės vakaruose per pelkę išteka upeliukas link netoliese telkšančio Eglyno ežero (Virintos upės baseinas).

## Šaltiniai
Alex Krizhevsky

**Aleksas Križevskis** (g. Ukrainoje) – Kanados mokslininkas, aktyviai dirbantis informatikos srityje. Jo pagrindiniu indėliu laikomas praktinis konvoliucinių neuroninių tinklų pritaikymas kompiuterinės regos užduotims spręsti.

Žymiausias mokslininko straipsnis buvo publikuotas 2012 m. A. Križevskio ir bendradarbių sukurtas AlexNet tinklas ženkliai aplenkė daug metų dominavusius klasikinius kompiuterinės regos algoritmus atliekant vaizdų klasifikavimo ImageNet užduotį, didelė dalis kompiuterinės regos užduočių praktikoje atliekama būtent šio tipo neuroniniais tinklais.

## Šaltiniai
Lukštinis (Molėtų r., Inturkės sen.)

**Lukštinis** arba **Kringinėlis** – ežeras Lietuvoje, Molėtų rajone, 5 km į vakarus nuo Inturkės. Ežero ilgis iš pietvakarių į šiaurės rytus – 0,16 km, plotis – iki 0,09 km. Altitudė 149,9 m. Krantai žemi, pelkėti, apaugę pavieniais medžiais ir krūmais. Pakrantės kalvotos, plyti pievos ir dirbami laukai. Šiaurėje išteka upeliukas link Bebrusų ežero intako Lankaitės (Siesarties upės baseinas).

## Šaltiniai
Lukštinis (Molėtų r., Luokesos sen.)

**Lukštinis** – ežerėlis Lietuvoje, Molėtų rajone, 3 km į pietvakarius nuo Molėtų. Ežerėlio ilgis iš vakarų į rytus – 0,11 km, plotis – iki 0,06 km. Altitudė 124,6 m. Krantai žemi, pelkėti. Ežerą supa Molėtų ir Gudeliškio miškai. Vakaruose per pelkę išteka upelis link Siesarties intako Kaminos. Į rytus įsikūręs Palukštinės viensėdis, į vakarus – Lėlių kaimas.

## Šaltiniai
Lydekis (Molėtų r.)

**Lydekis** – ežeras Lietuvoje, Molėtų rajone, 6,5 km į šiaurės rytus nuo Toliejų, Poviliškio miške. Ežero ilgis iš vakarų į rytus – 0,2 km, plotis – iki 0,14 km. Altitudė 157,1 m. Krantai žemi, pelkėti, ištisai apaugę medžiais. Į pietus plyti ~ 5 ha dydžio Poviliškio pelkė. Rytuose išteka upelis link Miruolio ežero (Aiseto ežero baseinas).

## Šaltiniai
Biržinė (Anykščiai)

:: *Apie viensėdį Utenos rajone žr. [[Biržinė]]*

**Biržinė** (arba ***Beržynė, Biržinka***) – buvęs kaimas Anykščių rajono savivaldybėje, Skiemonių seniūnijoje, prie kelio , skiriamas perpus kelio , 1,3 km į šiaurės vakarus nuo Skiemonių miestelio. Vietovė atvira, reljefas banguotas. Anksčiau šalia kryžkelės veikė degalinė. Pietvakariniu kaimo pakraščiu teka upelis Lukna, rytiniame pakraštyje yra Beržynės miškas.

2019 m. duomenimis, vakarinė teritorijos dalis (joje stovėjo degalinė) priklausė Skiemonių kaimui, besiribojančiam su Skiemonių miesteliu, o kita, rytinė – Jonydžiams (stovi ryšių bokštas).

## Istorija

Biržinės kaimas, priklausęs Skiemonių apylinkei, panaikintas LTSR AT Prezidiumo 1986 m. spalio 20 d. įsaku Nr. XI-II60.

Priklausė Skiemonių parapijai. Kapinių nebuvo.

Minint Vietovardžių metus, 2019 m. Biržinės kaimo vardas ir istorinės ribos atkurtos Registrų centro sistemoje.

## Gyventojai

## Šaltiniai

*
Pranas Tamašauskas

**Pranas Tamašauskas** (1919 m. rugsėjo 1 d. Lumpėnų k. – 2005 m. gruodžio 28 d. Vilniuje) – dailininkas, tapytojas.

## Biografija
1945–1951 m. studijavo Kauno meno mokykloje (mokytojai: Antanas Žmuidzinavičius, Mstislavas Dobužinskis, Adomas Galdikas, Kajetonas Sklėrius ir kt.).

1951 m. įstojo į Vilniaus valstybinį dailės institutą (dabar Vilniaus dailės akademija), kurį baigė 1959 m. įgijęs dailininko-tapytojo specialybę. 1934–1945 m. dirbo dailės dirbtuvėse Šiauliuose, 1959–1962 m. – dailininku Mokslinės techninės informacijos ir propagandos institute. Nuo 1962 m. dirbo Vilniaus kombinate „Dailė“ dailininku-plakatistu.

Nuo 1960 m. dalyvavo dailės parodose.

Nuo 1980 m. Lietuvos dailininkų sąjungos narys.

## Kūryba
Sukūrė plakatų, logotipų bei tapybos darbų. Pagrindinės veiklos sritys – parodų bei muziejų ekspozicijos, miestų gatvių ir aikščių pano, plakatai, šventiniai papuošimai, gamybinių patalpų apipavidalinimas.

Nuo 1981 m. surengė plakatų bei tapybos darbų parodas kartu su kolegomis su R. Vinciūnu, V. Kaminsku, V. Melnikovu bei kitais dailininkais. Sukūrė didaktinių, propagandinių, reklaminių plakatų („Laikykimės švaros darbo vietoje“, „Ima dabar, žada po mirties“ – abu 1963; „Lenkų mokslinės knygos paroda“, 1977; „Akademinės knygos paroda“, 1980 ir kt.), apipavidalino įvairias parodas, ekspozicijas, visuomeninius interjerus tiek Lietuvoje, tiek buvusioje Tarybų Sąjungoje (su R. Vinciūnu, V. Kaminsku, V. Melnikovu).

### Tapybos darbai
Yra sukūręs įvairių tapybos darbų. Juose dominuoja portretai bei peizažai, Lietuvos gamtos vaizdai. Daugelis jo tapybos darbų yra privačiose kolekcijose.

* Valtys Neryje. 1956, aliejus, drobė, 56x67
* Žiema Tiesos gatvėje. 1968, aliejus, drobė, 56x67
* Kolūkietė vasaros saulėje. 1980, aliejus, drobė, 47x55
* Kelias į Verkių kolūkį. 1980, aliejus, drobė, 54x46
* Nerami diena. 1981, aliejus, drobė, 54x46
* „Dailės“ kombinato žvejų bazė. 1981, aliejus, drobė, 54x46
* Ruduo Trakuose. 1982, aliejus, drobė, 56x76
* Rudens gražumėlis. 1982, aliejus, drobė, 48x57
* Galvės ežero pakraštyje. 1982, aliejus, drobė, 56x76
* Medžiai rudenį. 1980, aliejus, drobė, 69x58
* Kelias. 1980, aliejus, drobė, 58x69
* Šienapjūtė. 1980, aliejus, drobė, 46x55

## Išnašos
Vilkyčių trasa

**Vilkyčių trasa**, **Vilkyčių autokroso trasa** – žvyro-molio-asfalto automobilių lenktynių trasa Kebeliuose, Šilutės rajone, 7 km į šiaurę nuo Saugų, 4,3 km į rytus nuo Vilkyčių, prie kelio Vilkyčiai – Švėkšna. Trasa turi FIA 6 klasės licenciją. Vyksta Lietuvos bei tarptautinės autokroso, motokroso, ralio kroso varžybos.

## Istorija

1990 m. Kebelių žvyro karjere buvo įrengta 800 metrų ilgio uždara žvyro-molio-asfalto automobilių lenktynių trasa. 1991 m. įsteigtas automobilių sporto klubas „Vilkyčiai“. Trasa buvo rekonstruota 1998–1999 m. 

## Renginiai
2014 m. pirmą kartą vyko tarptautinio ralio kroso varžybos – „European Rallycross Challenge“ etapas.

2019 m. liepos 26–27 d. vyko Lietuvos, Baltijos šalių ir Lenkijos ralio kroso čempionatų etapai. Birželio 8–9 d. vyko FIA Europos autokroso čempionato 3-as etapas.

2022 m. birželio 11-12 d. vyko FIA Europos autokroso čempionato 2-as etapas, liepos 3 d. vyko Lietuvos automobilių kroso čempionato antrasis etapas ir Baltijos šalių automobilių kroso taurės lenktynės, rugpjūčio 6-7 d. Šiaurės Europos Zonos šalių (NEZ), Baltijos šalių ir Lietuvos ralio kroso čempionato trečias etapas.

## Nuorodos

* ASK Vilkyčiai Facebook puslapis

## Šaltiniai
Nusku

**Nusku** arba **Nuska** – dievybė Mesopotamijos mitologijoje, dievo Enlilio pasiuntinys, kartais laikomas ir jo sūnumi. Viename šumerų himnų – Enulo ir Ninulės (Enlilio protėvių pagal vieną versijų) sūnus. Buvo siejamas su ugnimi ir šviesa. Kai kada Nusku laikytas ugnies dievo Gibilio tėvu. Žinios apie Nusku siekia apie 2600 m. pr. m. e.

Šumerų poemoje pasakojama, kaip Nusku įteikia Isino karaliui Išme-Daganui karališkąjį skeptrą. Taip parodoma, kad karaliaus valdžią sankcionuoja pats dievas Enlilis. Uruko mieste rastas Seleukidų valstybės laikotarpio tekstas aprašo naktinę aukojimo ceremoniją. Dievų (tarp jų ir Nusku) statulos būdavo nešamos paskui liepsnojantį deglą į Anu šventyklą. Šio laikotarpio tekstuose Nusku – ugnies dievybė, dievo Anu pasiuntinys ar sūnus.

Nusku simbolis – lempa. Ja buvo ženklinami *[[kudurru]]* akmenys. Mesopotamijos mene šis simbolis aptinkamas pradedant Kasitų dinastijos laikais ir baigiant Naujosios Babilonijos karalystės laikotarpiu.

Nusku buvo vienas iš dievų, kurių užkalbėjimais šauktasi, siekiant apsisaugoti nuo piktų burtų. Manyta, kad padedąs žmonėms naktį, apsaugąs nuo košmarų. Aptiktas Asirijos imperijos laikotarpiu datuojamas amuletas, kuriame pavaizduotas kambarys su Nusku simbolizuojančia lempa. Šis amuletas buvo skirtas nakties metu apsisaugoti nuo demonės Lamaštu, kaip manyta, puolančios nėščias moteris, gimdyves ir kūdikius.

Asirijos imperijos laikotarpiu Nusku drauge su kitomis dievybėmis buvo garbinamas Harane (dabartinėje Turkijoje, netoli Sirijos sienos). Čia jis laikytas mėnulio dievo Sino, kuris buvo aukščiausioji dievybė Harane, sūnumi. Harane didžiąją gyventojų dalį sudarė aramėjai, todėl manoma, jog Asirijos imperijos laikotarpio asmenvardžiuose aptinkamas dėmuo *Nasuh* atitinka būtent Nusku. Jį greičiausiai atitinka ir įrašuose senovės aramėjų kalba pasitaikantis dievybės vardas *Nsk*. Esama požymių, kad Nusku ir susijusių dievybių kultas šiame regione dar buvo išsilaikęs pirmaisiais mūsų eros amžiais.

## Šaltiniai
Luokesaitis

**Luokesaitis** – ežeras Lietuvoje, Molėtų rajone, 2,5 km į pietus nuo Molėtų, Luokesų ežero pietinėje pakrantėje. Ežeras netaisyklingo trikampio formos, ilgis iš pietvakarių į šiaurės rytus – 0,43 km, plotis – iki 0,28 km. Altitudė 146,5 m. Krantai aukštoki, sausi, ištisai apaugę medžiais. Ežerą supa Varelių miškas. Šiaurėje išteka 60 m ilgio Luokesaičio upelis link Luokesų ežero (Siesarties upės baseinas). Šalia įsikūręs Ažuluokesos kaimas. Yra įrengta poilsiavietė su Velykų salos dievų skulptūromis.

## Šaltiniai
FA Suvalkija

**Suvalkijos jaunimo futbolo klubo akademija** – Lietuvos futbolo akademija iš Marijampolės. 

## Istorija

Akademija buvo įkurta 2018 m., jai vadovavo Marijampolės apskrities futbolo federacijos prezidentas Žydrūnas Buzas. 

2019 m., prie Suvalkijos FA buvo suburta vyrų futbolo komanda, pavadinta Marijampolė City. Komanda įgijo Antros lygos licenciją. ir debiutavo 2019 m. Antros lygos pirmenybėse. 

2023 m. pradžioje Marijampolė City buvo parduota užsienio investuotojams, pavadinimas buvo pakeistas į **MML City**. Suvalkijos FA toliau vadovavo Žydrūnas Buzas, tačiau trečdalis akcijų buvo perleista MML City, kad komanda patenkintų licencijavimosi kriterijus. Rugsėjo mėnesį, dėl manipuliavimo rungtynių rezultatais Marijampolė City buvo pašalinta iš Pirmos lygos, o tarp Marijampolė City bei Suvalkijos FA dalininkų vyko ginčai.

2024 m. MML City pateikė prašymą licencijuotis į Pirmą lygą. Vėliau sąrašuose vietoje MML City figūravo *Suvalkijos jaunimo futbolo klubo akademija*. Licencija nebuvo suteikta, FA Suvalkija apeliacijos nepateikė.

## Sezonai
FA Suvalkija nežaidė LFF lygose nė karto, dalyvavo tik vaikų ir jaunimo pirmenybėse.

## Šaltiniai

## Nuorodos
* Oficiali akademijos svetainė 
* Akademijos facebook paskyra
Vandžiogalos žydų kapinės

**Vandžiogalos žydų senųjų kapinių kompleksas ** – senosios žydų kapinės ir holokausto memorialas Vandžiogaloje, Kauno rajone. Skirtas 1941 m. liepos 8 d. nužudytiems žydų tautybės žmonėms atminti. Monumentas įamžina nacistinės Vokietijos valdžios suorganizuotos egzekucijos metu nužudytų ir užkastų 37 aukų, tarp kurių 34 žydai, 2 lietuviai, 1 rusas, atminimą. 

Kapinės yra miške, Vandžiogalos šiaurės rytiniame pakraštyje, 0,7 km į rytus nuo kelio  (nuovaža ties gimnazija). Kapinių kompleksas paskelbtas nacionalinės reikšmės istorijos ir memorialiniu paminklu. Kompleksą sudaro:
* žydų senosios kapinės 
* žydų žudynių ir užkasimo vieta  

## Istorija

Istoriniai šaltiniai liudija, kad XX a. pradžioje Vandžiogaloje gyveno maždaug tūkstantis žydų. Bendruomenė turėjo savo sinagogą, mokyklą. Dauguma žydų vertėsi amatais ir prekyba. Visa tai nutrūko 1941 m. rudenį, kai beveik visą Vandžiogalos žydų bendruomenę sunaikino naciai ir jų parankiniai. Daugiau kaip 30 buvo brutaliai nužudyti čia pat, miškelyje, senųjų žydų kapinių prieigoje, kiti – Babtų šile prie Nevėžio.

## Aukų įamžinimas

Senosiose kapinėse stūkso įvairių dydžių ir formų pilko, rausvo granito, tašyto lauko akmens ir betoniniai antkapiai su iškaltais įrašais hebrajų rašmenimis. Teritorija sutvarkyta, nutiestas kelias. 2018 m. kapinės ir jų prieigos sutvarkytos pagal architektės Violetos Beigienės projektą. Paminklinę kompoziciją kūrė ir skulptorius Lukas Šiupšinskas, dailininkas Vygintas Tvarijonavičius ir inžinierius Vydas Jaskelevičius. Sakralinė erdvė nuo gamtinės aplinkos atskirta bukų gyvatvore. Prie pagrindinio įėjimo pastatyta septynių gelžbetoninių blokų kompozicija, simbolizuojanti dramatiškus čia palaidotų žmonių likimus. Vienas iš blokų dekoruotas Dovydo žvaigždėmis. Teritorijos centre lauko rieduliais išgrįsta aikštė, kurioje iškilęs ketaus paminklas su „ištiestomis rankomis, kurios taip ir nesulaukė pagalbos“. Šalia kapinių įrengta automobilių stovėjimo aikštelė.


Žydų kapinės, Vandžiogala.JPG|Senieji antkapiai
Žydų paminklas, Vandžiogala.JPG|Atminimo paminklas su dvikalbiu įrašu
2. Žydų kapinės, Vandžiogala .JPG|Kapinių prieigose


## Šaltiniai

## Nuorodos

* Monumentas nužudytiems žydams atminti
* Vandžiogaloje atidarytas memorialas holokausto aukoms
Migiškis

**Migiškis** arba **Sabala** – ežeras Lietuvoje, Molėtų rajone, 4,5 km į pietvakarius nuo Alantos. Ežero ilgis iš pietvakarių į šiaurės rytus – 0,75 km, plotis – iki 0,43 km. Altitudė 142,5 m. Krantai aukštoki, sausi, daug kur apaugę medžiais ir krūmais. Šiaurinė pakrantė miškinga, kitose pakrantėse plyti pievos, dirbami laukai. Rytinė ežero dalis sekli ir gausiai užžėlusi vandens augalija, yra 3 pelkėtos salos (0,66 ha, 0,35 ha ir 0,1 ha). Pietvakariuose išteka upelis link K-1 upelio (Siesarties intako Plaštakos baseinas). Šalia įsikūrę Migiškių ir Laičių kaimai. Veikia kaimo turizmo sodyba. Vakarine pakrante eina kelias Nr.2823 (Laičiai – Migiškiai – Gruodžiai).

## Šaltiniai
Mindražeris

**Mindražeris** arba **Mindraežeris** – ežeras Lietuvoje, Molėtų rajone, 2,5 km į pietvakarius nuo Molėtų, į vakarus nuo plento . Ežero ilgis iš šiaurės į pietus – 0,26 km, plotis – iki 0,14 km. Altitudė 143,1 m. Krantai aukštoki, sausi, ištisai apaugę medžiais. Ežerą supa Duobužių miškas. Pietuose išteka upelis link Duobužio ežero (Siesarties upės intako Kaminos baseinas). Į rytus įsikūręs Luokesos kaimas.

## Šaltiniai
Miruolis

**Miruolis** – ežeras Lietuvoje, Molėtų rajone, 6,5 km į pietryčius nuo Suginčių, Poviliškio miške. Ežero ilgis iš pietvakarių į šiaurės rytus – 0,41 km, plotis – iki 0,25 km. Altitudė 155,6 m. Krantai žemi, pelkėti – aplinkui plyti Poviliškio pelkė. Krantai ištisai apaugę medžiais ir krūmais. Vakaruose įteka upelis iš Lydekio ežero, o pietuose – iš Plyno ežero. Rytuose išteka upelis link Vadokšno ežero (Aiseto ežero baseinas).

## Šaltiniai
Obelynės ežeras

**Obelynės ežeras** – ežeras Lietuvoje, Molėtų rajone, 8 km į šiaurės rytus nuo Toliejų, Poviliškio miške. Ežero ilgis iš vakarų į rytus – 0,19 km, plotis – iki 0,13 km. Altitudė 153,1 m. Krantai žemi, vietomis pelkėti, tik rytinis krantas aukštas. Krantai ištisai apaugę medžiais. Vakarine pakrante eina kelias Nr.2818 (Padumblė – Vaivadiškės – Pašekščiai). Ežeras nenutekantis, priklauso Stirnių ežero baseinui (Žeimenos upės baseinas).

## Šaltiniai
Led Zeppelin III

**Led Zeppelin III** – trečiasis anglų roko grupės Led Zeppelin albumas, išleistas 1970 m. spalio 5 d. Dainos „Immigrant Song“ ir „Hey, Hey, What Can I Do“ išleistos kaip singlai. 

Šis albumas yra labiau eklektiško stiliaus nei jo pirmtakai (Led Zeppelin ir Led Zeppelin II). Grupei įprastą hardroko ir bliuzroko repertuarą papildė folkroko stiliaus dainos. Albume vyrauja akustinis skambesys, kuris buvo netipiškas grupei. „Led Zeppelin III“ buvo vienas iš menkiausiai parduodamų Led Zeppelin albumų, sulaukė nevienareikšmių kritikų atsiliepimų.  

## Dainos

# „Immigrant Song” – (Peidžas, Plantas) - 2:25
# „Friends” – (Peidžas, Plantas) - 3:54
# „Celebration Day” – (Džounsas, Peidžas, Plantas) - 3:29
# „Since I've Been Loving You” – (Džounsas, Peidžas, Plantas) - 7:23
# „Out on the Tiles” – (Bonemas, Peidžas, Plantas) - 4:06
# „Gallows Pole” – (Liaudies dainos motyvais) - 4:56
# „Tangerine” – (Peidžas) - 3:10
# „That's the Way” – (Peidžas, Plantas) - 5:37
# „Bron-Y-Aur Stomp” – (Džounsas, Peidžas, Plantas) - 4:16
# „Hats off to (Roy) Harper” – (Liaudies dainos motyvais) - 3:42
Markežeris

**Markežeris** arba **Marčiožeris** – ežerėlis Lietuvoje, Molėtų rajone, 8 km į šiaurės rytus nuo Mindūnų, Labanoro girioje, ties riba su Švenčionių rajonu. Ežerėlio ilgis iš šiaurės į pietus – 0,1 km, plotis – iki 0,08 km. Altitudė 161,1 m. Krantai aukšti, ištisai apaugę medžiais. Ežeras nenutekantis, priklauso Stirnių ežero baseinui (Žeimenos upės baseinas). Už 0,07 km į šiaurės rytus telkšo dar vienas Markežeris.

## Šaltiniai
JAV–Kanados valstybinė siena

**Kanados–JAV valstybinė siena** (; ) – valstybinė siena tarp Kanados ir Jungtinių Amerikos Valstijų. Šiuo metu tai ilgiausia siena pasaulyje, ilgis – 8891 km, didžiausią šios sienos dalį sudaro Kanados ir Aliaskos siena (2475 km). Palei sieną išsidėsčiusios aštuonios Kanados provincijos ir teritorijos (Jukonas, Britų Kolumbija, Alberta, Saskačevanas, Manitoba, Ontarijas, Kvebekas ir Naujasis Bransvikas) ir trylika JAV valstijų (Aliaska, Vašingtonas, Aidahas, Montana, Šiaurės Dakota, Minesota, Mičiganas, Ohajas, Pensilvanija, Niujorkas, Vermontas, Naujasis Hampšyras ir Meinas).

## Istorija
1783 m. buvo sudaryta Paryžiaus sutartis, kuria buvo užbaigtas JAV nepriklausomybės karas tarp Didžiosios Britanijos ir Jungtinių Valstijų. Abi pusės susitarė dėl Jungtinių Valstijų sienų su Britų Šiaurės Amerika. Ši riba vakaruose daugiausiai ėjo per 45-ąją šiaurės lygiagretę, rytuose riba nustatyta pagal Didžiuosius ežerus ir Šv. Lauryno upę. Šios ribos daugmaž išliko iki šiol.